cyanic-selkie/wikianc huggingface dataset:
(7633) Վոլոդիմիր
(7633) Վոլոդիմիր (Volodymyr), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 21-ին Լյուդմիլա Կարաչկինայի կողմից Նաուչնիում ։
Միջին հեռավորությունը Արեգակից կազմում է 2,565935 ա. մ., առավելագույնը մոտենում է 2,0236 ա. մ. հեռավորության վրա և հեռանում 3,1083 ա. մ. ։ Արեգակի շուրջ մեկ ամբողջական պտույտ է կատարում 1501,3 երկրային օրվա ընթացքում, իր ուղեծրով շարժվելով միջինում 0,239792 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,97° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Լյուդմիլա Կարաչկինայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Յուպիտեր LXVII
Յուպիտեր LXVII, Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Սքոթ Շեփարդի կողմից 2017 թվականին, սակայն հայտնաբերման հայտարարությունը Փոքր մոլորակների կենտրոնում գրանցվել է 2018 թվականին, այն սկզբում անվանվել էր S/2017 J 6:
Արբանյակը պատկանում է Պասիֆեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 22,8 - 24,7 գիգամետր միջակայքում, իսկ ուղեծրի թեքումը 144,5° - 158,3° միջակայքում։
Ծանոթագրություններ
Կատեգորիա:Յուպիտերի արբանյակներ Կատեգորիա:Անկանոն արբանյակներ
Բուդենեց
Բուդենեց (Буденець), գյուղ Ուկրաինայի Չեռնովցիի մարզի Ստորոժինեցի շրջանում։
Կրոբանի
Կրոբանի (კრობანი), գյուղ Վրաստանում։ Գտնվում է Շիդա Քարթլի մարզի Քարելի շրջանում ։
Բուդենեց
2001 թվականի տվյալներով Բուդենեց գյուղում բնակվում էր 1 325 մարդ։
Կրոբանի
Դիրք
Գտնվում է ծովի մակարդակից 800 մետր բարձրության վրա։ Շրջկենտրոն Քարելից հեռու է 8 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 39 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Քարելի շրջան
Սաթենիկ
Սաթենիկ, Ալանների արքայի դուստրը, որ ամուսնացել է Մեծ Հայքի Արքա՝ Արտաշես Ա-ի հետ։ Նրանց սիրային պատմությունը, ճանաչված իբրև «Արտաշես և Սաթենիկ» առասպել, ներկայացվել է 5-րդ դարի հայ պատմաբան Մովսես Խորենացու կողմից «Հայոց պատմություն» գրքում։ Խորենացին նշել է, թե պատմությունը լավ գիտեցված էր իր ապրած ժամանակ Հայքի ժողովուրդին, մինջև իսկ պատմված էր ճամփորդող մարդկանցից ։ Այժմ Սաթենիկը ժողովրդական իգական անուն է Հայաստանում։
Պատմություն
Արտաշես Ա, գահին բարձրացավ մ.թ.ա. 189-ին և ճանաչվեց իբրև Մեծ Հայքի արքա թե՛ Հռոմեական հանրապետության և թե՛ Պարթևստանի կողմից։ Պատմվածքը տեղի է ունեցել ալանների ներխուժումանը Մեծ Հայք Արտաշես Ա-ի թագավորության ժամանակ։ Վիրքի գրավումից հետո, Ալանները ավելի հարավ ներխուժելով անցան Կուր գետը, մտնելով Մեծ Հայք։ Արտաշեսը հավաքել է մեծ զորք դիմադրելու համար Ալաններին։ Պատերազմ ծագել ալանների և հայերի միջև, որի արդյունքում գերավարվել է ալանների թագավորի կրտսեր զավակը։ Ալանները ստիպված ետ են քաշվել մինչև Կուր գետի հյուսիսային ափը իսկ հայերը հետևել են ալաններին մինչև Կուր գետի հարավային ափը։ Ալանների թագավորը խնդրել է ստորագրման խաղաղության դաշինքի իր ժողովուրդի և հայերի միջև և խոստացել է Արտաշեսի տալ ինչ որ ցանկանա, բայց այս վերջինը մերժել է խնդրանքը։Երբ Արտաշեսը չի համաձայնում պատանուն ետ տալ, պատանու քույրը բարձրանում է գետի ափի բարձրավանդակը և թարգմանողի օգնությամբ ձայն է տալիս Արտաշեսին ։
Արտաշեսն այս իմաստուն խոսքերը լսելով գնաց գետի ափը և տեսնելով գեղեցիկ կույսին ու լսելով նրանից իմաստուն խոսքեր, նրան ցանկացավ։ Կանչում է իր դայակ Սմբատին, բաց է անում իր սրտի փափագը՝ կին առնել Ալանների արքայազն օրիորդին, դաշինք և ուխտ կնքել քաջերի ազգի հետ և պատանուն խաղաղությամբ արձակել։ Սմբատը հավանություն է տալիս և մարդ ուղարկում Ալանների Թագավորի մոտ, որ ալանների արքայադուստր Սաթենիկին կնության տա Արտաշեսին։ Ալանների թագավորն ասում է․
«Եվ ո՞րտեղից քաջ Արտաշեսը պետքա տա հազար հազարներ ու բյուր բյուրեր քաջերի սերունդ այս կույսի՝ ալանների արքայազն օրիորդի համար» ։
Վիպասաններն երգելիս այս տեղն առասպելաբանում են ասելով․
Աղբյուրներ
Կատեգորիա:Արտաշեսյանների թագավորության թագուհիներ
Արմավիրի մարզի եկեղեցիների և վանքերի ցանկ
Ստորև ներկայացված է Հայաստանի Արմավիր մարզի եկեղեցիների և վանքերի ցանկը
Ծանոթագրություններ
Կատեգորիա:Եկեղեցիներ Կատեգորիա:Վանքեր Կատեգորիա:Մշակութային ժառանգություն Կատեգորիա:Հայկական ճարտարապետություն Կատեգորիա:Հայ Առաքելական Եկեղեցի Կատեգորիա:Արմավիրի թեմ
Եղիշե (նկարիչ)
Եղիշե Նկարիչ (ծննդյան և մահվան թվականները անհայտ են), X դարի հայ նկարիչ։ Անունը հիշատակված է Ստեփանոս Օրբելյանի «Պատմութիուն նահանգին Սիսական» աշխատության մեջ, Գնդեվանքի շինարարության կապակցությամբ և վանքի տաճարի հարավային պատի արևմտյան անկյունի արձանագրությունում։ Կառույցի հովանավոր իշխանուհի Սոփիան 936 թվականին հրավիրել է Եղիշե Նկարիչին շինարարությունը ղեկավարելու։ Ենթադրվում է, որ Գնդեվանքի բարձրաքանդակների և որմնանկարների հեղինակը Եղիշե Նկարիչն է։ Որմնանկարները գրեթե չեն պահպանվել։ Արևելյան աբսիդում աղոտ նշմարելի են Քրիստոսի լուսապսակի հետքերը։ Ուշ շրջանում են ստեղծվել Գնդեվանքի ավանդատների մուտքերի վերնում պատկերված ֆիգուրները, որոնցից լավ է պահպանվել Աստվածամոր պատկերը։
Ծանոթագրություններ
Կատեգորիա:Հայ նկարիչներ
Կոնին
Կոնին, թունավոր ալկալոիդ, որը հանդիպում է բծավոր գինազոխ (Conium maculatum), Sarracenia flava և կեղծ մաղադանոս (Aethusa cynapium) բույսերում ՝ ապահովելով այս բույսերի տհաճ հոտը։ Այն խաթարում է ծայրամասային նյարդային համակարգի աշխատանքը և թունավոր է մարդու և բոլոր տեսակ եղջերավոր անասունների համար։ Մարդու համար մահացու է 0.1գ-ից պակասը. մահը վրա է հասնում շնչառական պարալիզի արդյունքում։ Սոկրատեսը մահվան է դատապարտվել և մահապատիժն իրականացվել է նրան խմեցնելով բծավոր գինազոխից պատրաստված թուրմ մ.թ.ա. 399-ին ։
Կոնինն ունի երկու տարածական իզոմեր՝ (S)-(+)-կոնին և (R)-(−)-կոնին, որոնցից երկուսն էլ առկա են գինազոխում։ Կոնինն առաջին անգամ արհեստական սինթեզել է Ալբերտ Լադեբուրգը՝ 1886 թվականին, այն արհեստական ճանապարհով սինթեզված առաջին ալկալոիդներից էր։
Պատմություն
Կոնինի պատմությունը անմիջապես կապված է գինազոխի բույսի հետ, քանի որ մինչև նորագույն ժամանակները այն արհեստական չէին կարողանում սինթեզել։ Կոնինով ամենահայտնի թունավորումը տեղի է ունեցել մ.թ.ա. 399 թվականին, երբ Սոկրատեսը խմել է գինազոխի թուրմ՝ իր մահապատիժն իրականացնելու համար։ Հին Հունաստանում գինազոխի թուրմը հաճախ է օգտագործվել հանցագործերին պատժելու համար ։
Գինազոխը նաև ունեցել է սահմանափակ բժշկական կիրառություն։ Հույներն օգտագործում էին այն նաև որպես հակասպազմային միջոց և արթրիտի բուժման դեղամիջոց ։ 10-րդ դարի գրքերը փաստում են, որ գինազոխն օգտագործվել է բժշկական նպատակներով նաև անգլոսաքսոնների կողմից ։ Միջնադարում համարում էին, որ գինազոխը կարող է բուժել կարմրուկը, ուշ եվրոպական շրջանում այն կապվում էր վհուկության հետ ։ Ամերիկայի հնդկացիներն օգտագործում էին գինազոխը որպես նետի թույն ։
Կոնինն առաջին անկամ անջատել է Գիեսեկը, իսկ քիմիական բանաձևն առաջարկել է Բլիսը , որը հաստատվել է Հոֆմանի կողմից ։
Բծավոր գինազոխ
Գինազոխում կա 8 տեսակի ալկալոիդ։ Դրանից երկուսը գամա կոնիկեինը և կոնինը ամենամեծ քանակով են և ունեն շատ թունավոր են։ Այս ալկալոիդները բույսում սինթեզվում են 4 ացետատային միավորներից՝ ձևավորելով պոլիկետոնաթթու, որը ամինատրանսֆերազի միջոցով օղակի է վերածվում։
Գինազոխը պարունակում է կոնին, N-մեթիլկոնին, կոնհիդրին, փսևդոկոնհիդրին և գամա կոնկեին ալկալոիդները
Կոնինն ունի նիկոտինին նման կառուցված և դեղաբանական հատկանիշներ, խաթարում են կենտրոնական նյարդային համակարգի գործունեությունը՝ նիկոտինային ացետիլքոլինի ռեցեպտորների միջոցով։ Բավականին մեծ կոնցենտրացիաներով այն վտանգավոր է մարդու և խոշոր եղջերավոր անասունների համար. ։ Կոնինը արգելակում է նյարդամկանային սինապսները, ունենալով կուրարեին նմանվող ազդեցություն, առաջացնելով շնչառական մկանների պարալիչ, որը թթվածնի պակասի պատճառով առաջացնում է մահ։ Մահը հնարավոր է կանխել արհեստական օդափոխանակության միջոցով, մինչև թույնի ազդեցությունը վերանա 48-72 ժամ անց ։ Հասուն մարդուն 100 մգ-ից ավելի ներարկումը կարող է մահացու լինել ։
Ծանոթագրություններ
Կատեգորիա:Ալկալոիդներ Կատեգորիա:Պիպերիդիններ Կատեգորիա:Թունաբանություն
Պատատուկ
Պատատուկ, պատատուկազգիների ընտանիքի բազմամյա, հազվադեպ՝ միամյա խոտաբույսերի, թփերի, կիսաթփերի ցեղ։ Հայտնի է մոտ 180 (այլ տվյալներով՝ 250) տեսակ։
Հայաստանում
Հայաստանում՝ 6 տեսակ՝ պատատուկ
Կենսաբանական նկարագիր
Ցողունը փաթաթվող է կամ ուղղաձիգ, երկարությունը՝ մինչև 1 (1,5) մետր։ Տերևները հերթադիր են, պարզ, ամբողջաեզր, նետասլաքաձև, ձվաձև։ Ծաղկում է մայիս-օգոստոսին։ Պտուղը երկբուն, քառափեղկ տուփիկ է։
Քիմիական կազմ
Որոշ տեսակներ դեղաբույսեր են. պարունակում են ալկալոիդներ, աղանյութեր, սապոնիններ, կարոտին (A- նախավիտամին), ֆենոլկարբոնային թթուներ, վիտամիններ՝ C, E։
Բժշկության մեջ
Պատրաստուկներն օգտագործվում են լեղապարկի, լյարդի, ստամոքսաղիքային համակարգի և այլ հիվանդությունների բուժման ժամանակ, նաև որպես հակաբակտերիային, հակաուռուցքային, ջերմիջեցնող միջոց։
Կալվերտի պատատուկը (հանդիպում է Վայոց ձորի, Գեղարքունիքի մարզերի գիհու նոսրանտառներում, չոր, խիստ քարքարոտ, խճային կամ կրային լանջերին) և փոփոխական պատատուկը (հանդիպում է Շիրակի և Երևանի մարզերի ստորին լեռն, գոտիների չոր, քարքարոտ լանջերին) գրանցված են ՀՀ Կարմիր գրքում։
Պատատուկի տեսակներ
Հայտնի է պատատուկների մոտ 250 տեսակ, առավել հայտնիներն են.
Արտաքին հղումներ
Կատեգորիա:Պատատուկազգիներ
Մեիր Ամիթ
Մեիր Ամիթ (ծնված Սլուցկի, מאיר עמית, ), հրեա զինվորական և պետական գործիչ, «ԱՄԱՆ-ի» ռազմական հետախուզության և «Մոսադ» արտաքին հետախուզության ղեկավար։ Հայտնի խորհրդային բանաստեղծ Բորիս Սլուցկիի զարմիկը ։
Կենսագրություն
Մեիրի ծնողները 1920 թվականին Պաղեստին են եկել Ուկրաինայից ։ Հայրը՝ Հայիմը, Աբրահամ Նումովիչ Սլուցկիի եղբայրն էր, բանաստեղծ Բորիս Սլուցկիի հայրը ։ Մեիր Սլուցսկին ծնվել է 1921 թվականին մարտի 17-ին Տիբերիայում ։ Հետագայում ընտանիքը տեղափոխվել է Երուսաղեմ, ապա` Ռամատ Գան։
Դեռ դպրոցական տարիներին 1936 թվականին Մեիրը անցել է «Հագանի» շարքերը՝ փոխելով ազգանունը Ամիթի։ Լինելով սոցիալիզմի կողմնակից՝ 1939 թվականին Գալիլեայում դարձել է Ալոնիմի անդամ :
1940-1945 թվականներին ծառայել է Պաղեստինի «Հրեական ոստիկանությունում» («Նոթրիմ», נוטרים), որը ստեղծվել է բրիտանական վարչակազմի նախաձեռնությամբ։
Ռազմական ծառայություն
Իսրայելի պետության հռչակումից հետո Մեիր Ամիթը միացավ Իսրայելի պաշտպանության ուժերին։ Որպես գումարտակի հրամանատարի տեղակալ, մասնակցել է Ստորին Գալիլեայի ճակատամարտին։ Վիրավորվել է Ջենինի համար մղվող մարտերի ժամանակ։ Մասնակցել է «Հորև» և «Ուվդա» գործողություններին ։
Նշանակվել է «Գոլանի» բրիգադի հրամանատարի տեղակալ ։ Պատերազմից հետո մնացել է բանակում։
Մեիմ Ամիթը ծառայել է հետևակում և տանկային զորքերում։ Եղել է Իսրայելի ռազմական սկզբունքներից մեկի հեղինակը` «Արա, ինչպես ես»։ 1950 թվականին ղեկավարել է «Գոլանի» բրիգադը։ 1951 թվականին Ամիթը հանդիպել է Հարավային զինվորական շրջանի հրամանատար, գեներալ Մոշե Դայանի հետ։ 1956 թվականին Սուեզի ճգնաժամի ժամանակ գլխավորել է գլխավոր շտաբի օպերատիվ բաժինը, որն այդ ժամանակ ղեկավարում էր Դայանը։ Ստանալով գեներալ-մայորի կոչում՝ ղեկավարել է Հարավային, ապա՝ Կենտրոնական շրջաններում ։
Ամիթը կարող էր դառնալ Գլխավոր շտաբի պետը՝ փոխարինելով Մոշե Դայանին, բայց 1958 թվականին՝ պարաշյուտային զորքերում պլանավորված վերապատրաստման ժամանակ, Ամիթի պարաշյուտը լրիվ չբացվեց։ Մեիրը կենդանի մնաց, բայց հոսպիտալներում անց կացրեց 18 ամիս։ Հոսպիտալից հետո անցել է թոշակի և մեկնել սովորելու Կոլումբիայի համալսարան։ 1961 թվականին ստացել է մագիստրոսի կոչում, իսկ թեզը կոչվել է «Կիբուցի կրթական համակարգի հետ բանակի կրթական համակարգի համեմատական ​​վերլուծություն» :
Ամիթի ձեռքբերումներից մեկը բանակային հատուկ նշանակության ուժերի ստեղծումն էր։ Հասկանալով թշնամու թիկունքում հատուկ գործողությունների իրականացման կարևորությունը՝ Ամիթը օգնեց պատրաստել և վերազինել «269 ստորաբաժանումը» և աջակցեց հրամանատար Աբրահամ Արնանին։ Հետագայում այս միավորը կոչվեց Սայերետ Մաթքալ և դարձավ Իսրայելի Պաշտպանության ուժերի Գլխավոր շտաբի հատուկ ստորաբաժանում ։
«Մոսադի» տնօրեն
1963 թվականին մարտի 26-ին վարչապետ Բեն Գուրիոնի հետ՝ Եգիպտոսում աշխատող գերմանացի գիտնականների դեմ դիվերսիոն գործողությունների վերաբերյալ հակամարտությունից հետո, Իսեր Հարելը հրաժարական տվեց։ Մեիր Ամիթը նշանակվեց «Մոսադի» նոր տնօրեն, որը մինչև 1963 թվականի դեկտեմբերը միավորեց «Մոսադի» ղեկավարությունը և ռազմական հետախուզությունը։
Ամիթի ղեկավարության ոճը սկզբունքորեն տարբերվում էր նախորդից։ Աշխատակիցների մի մասը, անձնապես հավատարիմ Հարելին, դուրս եկան, բայց Ամիթը արագ կարգավորեց աշխատանքը և ներգրավեց նոր աշխատակիցների։ Ամիթը հատուկ ծառայությունների միջև շատ ստույգ բաշխեց խնդիրները, ներդրեց համակարգչային համակարգ, կազմակերպեց ռազմավարական պլանավորում և լիազորությունների պատվիրակություն։ Ամիթի բարեփոխումները Վեցօրյա պատերազմի ընթացքում բերեցին իրենց արդյունքները, երբ Իսրայելի հետախուզությունը թշնամու մասին գիտեր գրեթե ամեն ինչ, որն անհրաժեշտ էր հաղթանակի համար։ «Մոսադ» գործակալները`Վոլֆգանգ Լոտցը Եգիպտոսում և Էլի Քոենը Սիրիայում հատուկ ներդրում կատարեցին ։ Զբաղվածության սկզբունքները փոխվեցին և հետախուզական սպաների ուսուցման համար բացվեց նոր ուսումնական հաստատություն։ «Մոսադի» աշխատակազմը աճեց՝ ռազմական հետախուզության մի շարք աշխատակիցների տեղափոխման պատճառով։
Նույն ժամանակահատվածում «Մոսադը» արաբական ռազմական օդաչուների հավաքագրման համար մի շարք հաջողված գործողություններ իրականացրեց, որոնք, այնուհետև թռչելով Իսրայել, իսրայելցիներին հնարավորություն տվեցին ուսումնասիրել խորհրդային նորագույն ռազմական ինքնաթիռները, որ ծառայում էին արաբական երկրներում ։
Ամիթը Ռեուվեն Շիլոխայի «ծայրամասային հայեցակարգի» ակտիվ կողմնակիցն էր և օգտագործեց Ասիայի և Աֆրիկայի երկրներում հետախուզական աշխատանքների համար բացված ավելի քան 30 դեսպանատներ։ Բացի այդ, հետախուզական ծառայողներն աշխատել են այն երկրներում, որոնց հետ դիվանագիտական ​​հարաբերություններ չկային։ Ամերիկացիների օգնությամբ, որոնց հետ «Մոսադը» կիսում էր հետախուզական տվյալները, Աֆրիկյան մայրցամաքում ծավալվեց լայնածավալ գործունեություն։ Ասիայում «Մոսադը» բացեց նստավայր Սինգապուրում, ստեղծեց գաղտնի կապեր Հնդկաստանի և Ինդոնեզիայի գաղտնի ծառայությունների հետ ։
Փարիզում 1965 թվականի հոկտեմբերին մարոկկացի ընդդիմադիր Մահդի Բեն Բարկայի առևանգման մեջ «Մոսադի» մասնակցությունն առաջացրեց Ֆրանսիայի նախագահ Շառլ Դե Գոլի զայրութը և զգալիորեն ազդեց իսրայելա-ֆրանսիական հարաբերությունների վրա։ Մասնավորապես, փակվեց Փարիզում «Մոսադի» նստավայրը, որը ծանր հարված էր կազմակերպության համար։ Իսրայելում, սակայն, հանրային սկանդալից խուսափեցին։ Իսեր Հարելը, որը  վարչապետ Լևի Էշկոլի հետախուզության և հակաահաբեկչական պայքարի գործերով խորհրդականն էր, պահանջեց Մեիմ Ամիթի հրաժարականը, որի հարաբերությունները Հարելի հետ խիստ լարված էին դեռևս 1963 թվականից։ Արդյունքում, Հարելը հրաժարական տվեց՝ այս անգամ վերջապես ավարտելով իր աշխատանքը անվտանգության մարմիններում ։
Ամիթի պաշտոնավարման ժամկետը ավարտվեց 1968 թվականին։ Նրա պաշտոնավարման շարունակումը վարչապետ Լևի Էշկոլը հրաժարվեց ընդլայնել՝ հղում կատարելով Բեն Բարկի գործին և մի շարք այլ սխալների ու ձախողումների։ Մի շարք փորձագետների կարծիքով, «Մոսադի» երկու տասնամյակ հեղինակավոր և անկախ ղեկավարներից հետո վարչապետը ցանկացավ տեսնել այս պաշտոնում ավելի վերահսկելի անձի ։
Թոշակառու
1969 թվականին՝ հրաժարականից հետո, Մեիր Ամիթը դարձավ իսրայելական խոշորագույն «Կոոր Ինդուստրիես» արդյունաբերական ընկերության նախագահ։
1976 թվականին Շինուի փոփոխության շարժումը համախմբվեց Ժողովրդավարական շարժման հետ։ Միավորված շարժումը կոչվեց «Հա-Թուա խա-դեմոկրատիտ լե-շինույ» (կրճատ «ԴԱՇ»)։ Մեիր Ամիթը միացավ նոր կուսակցությանը և 1977 թվականի հունիսի 13-ից մինչև 1981 թվականի հուլիսի 20-ն ընտրվեց Քնեսեթի պատգամավոր։ Քնեսեթում Ամիթը եղել է արտաքին գործերի և անվտանգության հանձնաժողովի անդամ։ Մինչև 1978 թվականի սեպտեմբերի 15-ը ծառայել է որպես տրանսպորտի և կապի նախարար ։
1982 թվականին Ամիթը վերադարձավ բիզնես և նախաձեռնեց առաջին իսրայելական տիեզերական հաղորդակցության արբանյակի ծրագրավորումը։ 1993-2009 թվականներին եղել է Իսրայելի հեռահաղորդակցության Սփեյսքոմ ընկերության նախագահ։
2003 թվականին դարձել է Իսրայելի պետական ​​մրցանակի դափնեկիր` պետական ​​և հասարակական գործունեության համար ։
Ղեկավարել է Իսրայելի հատուկ հետազոտությունների կենտրոնը ։
Մահացել է հուլիսի 17-ին՝ 88 տարեկան հասակում ։
Արտաքին հղումներ
Կատեգորիա:Իսրայելի մրցանակի դափնեկիրներ Կատեգորիա:Մոսադի տնօրեններ Կատեգորիա:Իսրայելի պետական գործիչներ Կատեգորիա:Իսրայելի քաղաքական գործիչներ
Մթնոլորտի գիտություն
Մթնոլորտի գիտություն` Երկիր մոլորակի մթնոլորտի և դրա տարբեր ներքին աշխատանքային ֆիզիկական գործընթացների ուսումնասիրությունը։ Օդերևութաբանությունը ներառում է մթնոլորտի քիմիան և մթնոլորտի ֆիզիկան՝ հիմնական շեշտը դնելով եղանակի կանխատեսման վրա։ Կլիմայագիտությունը մթնոլորտի փոփոխությունների (և՛ երկարաժամկետ և՛ կարճաժամկետ)  ուսումնասիրությունն է, որոնք սահմանում են միջին կլիման և դրանց փոփոխությունը ժամանակի ընթացքում՝ բնական և մարդածին ներգոծության հետևանքով։ Աերոնոմիան մթնոլորտի վերին շերտերի ուսումնասիրությունն է, որտեղ դիսոցիացիան և իոնացումը կարևոր են։ Մթնոլորտի գիտությունը տարածվել է մոլորակագիտության, Արեգակնային համակարգի մոլորակների և բնական արբանյակների մթնոլորտների ուսումնասիրության բնագավառում։
Մթնոլորտի գիտության մեջ օգտագործվող փորձարարական սարքերը ներառում են արբանյակներ, հրթիռներ, ռադիոզոնդներ, եղանակային օդապարիկներ, ռադիոլոկացիոն կայաններ և լազերներ։
Երկրի դիտարկման ծրագրերը, ներառյալ Միացյալ Նահանգների Լանդսատ ծրագիրը և Եվրամիության Կոպերնիկուս ծրագիրը, թույլ են տալիս գիտնականներին վերահսկել Երկրի ցամաքային, ջրային և օդային համակարգերը։
Աերոլոգիա (օդաբանություն) տերմինը (հուն՝ ἀήρ, aēr, «օդ» և-λογία -լոգիա) երբեմն օգտագործվում է որպես այլընտրանքային տերմին Երկիր մոլորակի մթնոլորտի ուսումնասիրության համար. այլ սահմանումներում, աերոլոգիան սահմանափակվում է ազատ մթնոլորտով՝ մոլորակի սահմանային շերտից վերև գտնվող տարածքով ։
Ոլորտի վաղ նառաձեռնողներից են Լեոն Թայսըրընց դը Բորտը և Ռիչարդ Ասմենը ։
Մթնոլորտի քիմիա
Մթնոլորտի քիմիան մթնոլորտի գիտության մի ճյուղ է, որն ուսումնասիրում է Երկիր մոլորակի և այլ մոլորակների մթնոլորտի քիմիան։ Սա բազմամասնագիտական հետազոտությունների ոլորտ է և հիմնված է շրջակա միջիվայրի քիմիայի, ֆիզիկայի, օդերևութաբանության, համակարգչային մոդելավորման, օվկիանոսագիտության, երկրաբանության, հրաբխագիտության և այլ առարկաների վրա։ Հետազոտությունները գնալով ավելի ու ավելի են կապվում ուսումնասիրության այլ ոլորտների հետ, օրինակ՝ կլիմայագիտությունը։
Մթնոլորտի կազմն ու քիմիան կարևոր նշանակություն ունեն մի քանի պատճառներով, բայց առաջինը մթնոլորտի և կենդանի օրգանիզմների փոխազդեցությունն է։ Մարդկային գործունեությունը փոխել է Երկիր մոլորակի մթնոլորտի կազմը և այս փոփոխություններից մի քանիսը վնասում են մարդու առողջությանը, գյուղատնտեսական մշակույթներին և էկոհամակարգերին։ Մթնոլորտի քիմիայի միջոցով լուծված խնդիրների օրինակներն են թթվային անձրևները, ֆոտոքիմիական ծխամառախուղը և գլոբալ տաքացումը։ Մթնոլորտի քիմիան ձգտում է հասկանալ այս խնդիրների պատճառները և ստանալով դրանց տեսական ըմբռնումը, թույլ է տալիս փորձարկել հնարավոր լուծումները և գնահատել պետական քաղաքականության փոփոխությունների հետևանքները։
Մթնոլորտի դինամիկա
Մթնոլորտի դինամիկան օդերևութաբանական նշանակություն ունեցող շարժման համակարգերի ուսումնասիրությունն է, որը միավորում է դիտարկումները բազմաթիվ վայրերում, ժամանակներում և տեսություններում։ Ընդհանուր ուսումնասիրված թեմաները ներառում են տարբեր երևույթներ, ինչպիսիք են ամպրոպները, տորնադոները, ձգողականության ալիքները, արևադարձային ցիկլոնները, արտաարևադարձային ցիկլոնները, ռեակտիվ հոսանքները և համաշխարհային մասշտաբի շրջանառությունները։ Դինամիկ ուսումնասիրությունների նպատակն է բացատրել դիտարկվող շրջանառությունները ֆիզիկայի հիմնական սկզբունքների հիման վրա։ Նման ուսումնասիրությունների նպատակները ներառում են եղանակի կանխատեսման բարելավումը, կլիմայի սեզոնային և միջտարեկան տատանումների կանխատեսման մեթոդների մշակումը ու մարդու ազդեցության հետևանքները (օրինակ՝ ածխածնի երկօքսիդի խտության բարձրացումը կամ օզոնային շերտի քայքայումը) գլոբալ կլիմայի վրա ։
Մթնոլորտի ֆիզիկա
Մթնոլորտի ֆիզիկան ֆիզիկայի կիրառումն է մթնոլորտի ուսումնասիրության համար։ Մթնոլորտի ֆիզիկոսները փորձում են ձևավորել Երկիր մոլորակի մթնոլորտը և այլ մոլորակների մթնոլորտները՝ օգտագործելով հեղուկի հոսքի հավասարումները, քիմիական մոդելները, ճառագայթման հավասարակշռումը, էներգիայի փոխանցման գործընթացները մթնոլորտում, հիմքում ընկած օվկիանոսներում ու ցամաքում։ Եղանակային համակարգերը մոդելավորելու համար մթնոլորտի ֆիզիկոսները օգտագործում են ցրման տեսության, ալիքների տարածման մոդելների, ամպերի ֆիզիկայի, վիճակագրական մեխանիկայի և տարածական վիճակագրության տարրեր, որոնցից յուրաքանչյուրը ներառում է մաթեմատիկայի և ֆիզիկայի բարձր մակարդակներ։ Մթնոլորտի ֆիզիկան սերտորեն կապված է օդերևութաբանության և կլիմայագիտության հետ, ինչպես նաև ընդգրկում է մթնոլորտի ուսումնասիրության սարքերի նախագծումը և կառուցումը և նրանց կողմից տրամադրվող տվյալների մեկնաբանումը, ներառյալ հեռավոր զոնդավորման սարքերը։
Միացյալ Թագավորությունում մթնոլորտի ուսումնասիրություններն իրականացվում են օդերևութաբանական գրասենյակի կողմից։ Միացյալ Նահանգների Ազգային օվկիանոսային և մթնոլորտային վարչության (ԱՕՄՎ) ստորաբաժանումները վերահսկում են հետազոտական նախագծերը և եղանակի մոդելավորումը, որոնք ներառում են մթնոլորտի ֆիզիկան։ Միացյալ Նահանգների աստղագիտության և իոնոսֆերայի ազգային կենտրոնը նույնպես իրականացնում է բարձր մթնոլորտի ուսումնասիրություններ։
Կլիմայագիտություն
Ի հակադրություն օդերևութաբանությանը, որն ուսումանսիրում է կարճաժամկետ եղանակային համակարգեր, որոնք տևում են մինչև մի քանի շաբաթ, կլիմայագիտությունն ուսումնասիրում է այս համակարգերի հաճախականությունն ու միտումները։ Այն ուսումնասիրում է եղանակային իրադարձությունների պարբերականությունը տարիների և հազարամյակների ընթացքում, ինչպես նաև երկարաժամկետ միջին եղանակային կառուցվածքների փոփոխությունները՝ կախված մթնոլորտային պայմաններից։ Կլիմայագետները՝ նրանք, որոնք զբաղվում են կլիմայագիտությամբ, ուսումնասիրում են ինչպես կլիմայի բնույթը՝ տեղական, տարածաշրջանային կամ գլոբալ, այնպես էլ բնական կամ մարդու կողմից առաջացած գործոնները, որոնք հանգեցնում են կլիմայի փոփոխության։ Կլիմայագիտությունը դիտարկում է անցյալը և կարող է կանխատեսել ապագա կլիմայի փոփոխությունը։
Կլիմայական հետաքրքրություն ներկայացնող երևույթները ներառում են մթնոլորտի սահմանային շերտը, շրջանառության ձևերը, ջերմափոխանակությունը (ճառագայթային, կոնվեկտիվ և գաղտնի), մթնոլորտի, օվկիանոսների և ցամաքի մակերևույթի (հատկապես բուսականության, հողօգտագործման և տեղագրության) փոխազդեցությունը, ինչպես նաև մթնոլորտի քիմիական և ֆիզիկական կազմը։ Հարակից առարկաները ներառում են աստղաֆիզիկա, մթնոլորտի ֆիզիկա, քիմիա, էկոլոգիա, ֆիզիկական աշխարհագրություն, երկրաբանություն, երկրաֆիզիկա, սառցադաշտաբանություն, ջրաբանություն, օվկիանոսագիտություն և հրաբխագիտություն։
Աերոնոմիա
Աերոնոմիան Երկիր մոլորակի վերին շերտի մթնոլորտի՝ գիտական ստրատոդադար վերևում գտնվող մթնոլորտային շերտերի և այլ մոլորակների մթնոլորտների համապատասխան ոլորտների ուսումնասիրությունն է, որտեղ ամբողջ մթնոլորտը կարող է համապատասխանել Երկիր մոլորակի վերին շերտի մթնոլորտին կամ դրա մի մասին։ Լինելով և՛ մթնոլորտի քիմիայի և՛ մթնոլորտի ֆիզիկայի մի ճյուղ, աերոնոմիան հակադրվում է օդերևութաբանության հետ, որը կենտրոնանում է ստրատոդադարի տակ գտնվող մթնոլորտի շերտերի վրա ։ Օդագետների կողմից ուսումնասիրված մթնոլորտային շրջաններում քիմիական դիսոցիացիան և իոնացումը կարևոր երևույթներ են։
Մթնոլորտը այլ երկնային մարմինների վրա
Արեգակնային համակարգի բոլոր մոլորակներն ունեն մթնոլորտներ։ Սա այն պատճառով է, որ դրանց ձգողականությունը բավականաչափ ուժեղ է, որպեսզի գազային մասնիկները մոտ պահի մակերեսին։ Ավելի մեծ գազային հսկաները բավականաչափ զանգվածային են մոտակայքում մեծ քանակությամբ ջրածնի և հելիումի թեթև գազեր պահելու համար, մինչդեռ ավելի փոքր մոլորակները կորցնում են այս գազերը տարածության մեջ ։ Երկիր մոլորակի մթնոլորտի կազմը տարբերվում է այլ մոլորակներից, քանի որ այլ մոլորակի վրա տեղի ունեցած տարբեր կենսագործունեությունները հանգեցրել են ազատ մոլեկուլային թթվածնի առաջացման ։ Մերկուրիի մթնոլորտի մեծ մասը պայթեցվել է արեգակնային քամու պատճառով ։ Տիտանը միակ արբանյակն է, որ պահպանել է խիտ մթնոլորտը։ Տրիտոնի վրա մթնոլորտն է, որ այնքան էլ խիտ չէ, իսկ լուսնի վրա՝ մթնոլորտի հետքը։
Մոլորակների մթնոլորտները ենթարկվում են Արեգակից կամ դրանց ընդերքից ստացվող էներգիայի տարբեր աստիճանների ազդեցությանը, ինչը հանգեցնում է դինամիկ եղանակային համակարգերի ձևավորմանը, ինչպիսիք են փոթորիկները (երկրի վրա), ամբողջ մոլորակի փոշոտ փոթորիկները (Մարսի վրա), Երկիր մոլորակի չափսին համարժեք անտիցիկլոնը Յուպիտերի վրա (Մեծ կարմիր բիծ անվանմամբ) և ճեղքեր մթնոլորտում (Նեպտունի վրա) ։ Ենթադրվում է, որ առնվազն մեկ արտաարեգակնային մոլորակ՝ «HD 189733 b»-ն, ունի այնպիսի եղանակային համակարգ, որը նման է Մեծ կարմիր բծին, սակայն երկու անգամ ավելի մեծ ։
Պարզվում է, որ տաք Յուպիտերները կորցնում են իրենց մթնոլորտները տարածության մեջ աստղային ճառագայթման պատճառով, ինչպես գիսաստղերի պոչերը ։ Այս մոլորակները կարող են ջերմաստիճանի հսկայական տարբերություններ ունենալ իրենց ցերեկային և գիշերային կողմերի միջև, որոնք առաջացնում են գերձայնային քամիներ, չնայած «HD 189733 b»-ի ցերեկային և գիշերային կողմերը, ըստ երևույթին, ունեն շատ նման ջերմաստիճաններ, ինչը ցույց է տալիս, որ մոլորակի մթնոլորտը արդյունավետորեն վերաբաշխում է աստղի էներգիան մոլորակի շուրջը ։
Արտաքին հղումներ
Կատեգորիա:Մթնոլորտի ուսումնասիրություն Կատեգորիա:Մթնոլորտային երևույթներ Կատեգորիա:Մթնոլորտային տեղումներ
Այակա Սասակի
Այակա Սասակի (佐々木 彩夏), Ճապոնական այդլ, երգիչ, դերասանուհի։ Առավել հայտնի է որպես Momoiro Clover Z խմբի անդամ։
Այաքսի գույնը Momoiro Clover Z վարդագույնն է ։ Նա խմբի ամենաերիտասարդ անդամն է։ Այակը ելույթներում ներկայանում է հետևյալ կերպ, «Ես ուրախ և մի փոքր էլ սեքսուալ այդլ եմ» (ちょっぴりセクシーでおちゃめなももクロのアイドル、あーりんこと佐々木彩夏です！) ։
Կենսագրություն
Այակա Սասակին «Momoiro Clover» խմբում ընդգրկվել է 2008 թվականի նոյեմբերի 23-ին Յուկինա Կասիվայի և Ակարի Հայիի հետ միաժամանակ ։
Հոկտեմբեր 12-ին նա դարձել է ճապոնական «QuickJapan» մշակութային ամսագրի հատուկ համարի հերոսուհին։ Նրան հատկացվել էր 21 էջ, հոդվածը կոչվում էր «Տասնվեցամյա ամառային հիշողություններ», որտեղ նա պատմում էր այն մասին, թե ինչով էր զբաղվում «Momloiro Clover Z» խումբը ամռանը ։
Արտաքին հղումներ
Կատեգորիա:Ճապոնացի այդլներ
Նյուխմիժ
Նյուխմիժ  (Нюхмиж), գետ Ռուսաստանում, հոսում Արխանգելսկի մարզում։ Գետաբերանը տեղակայված է Հյուսիսային Դվինա գետի ափին 466 կմ հեռավորության վրա։ Գետի երկարությունը 16 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Նովոե Սելո (գյուղ, Գագարինսկի շրջան)
Նովոե Սելո (Новое Село), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Օձի յուղ
Օձի յուղ (Snake Oil), տերմին, որն օգտագործվում է նկարագրելու կեղծ մարքեթինգը, առողջապահական խաբեությունը կամ խարդախությունը։ Նմանապես, անգլերենում օձի յուղ վաճառող (Snake Oil salesman) են պիտակում այն մարդուն, ով որևէ անօգուտ կամ խարդախ բուժում, միջոց է վաճառում, գովազդում կամ հանդիսանում է որևէ խարդախ բուժման, միջոցի կամ լուծման կողմնակից ։ Տերմինը գալիս է «օձի յուղից», որը նախկինում վաճառվում էր որպես բուժիչ էլիքսիր բազմաթիվ տեսակի ֆիզիոլոգիական խնդիրների համար։
Գլուբոչոկ (գյուղ, Սինյաչևսկի գյուղական խորհուրդ)
Գլուբոչոկ (Глибочок), գյուղ Ուկրաինայի Չեռնովցիի մարզի Ստորոժինեցի շրջանում։
2001 թվականի տվյալներով Գլուբոչոկ գյուղում բնակվում էր 249 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Ստորոժինեցի շրջանի բնակավայրեր Կատեգորիա:Ուկրաինայի գյուղեր
Օձի յուղ
Պատմություն
Չինական ջրային օձերի յուղը դարեր շարունակ օգտագործվել է չինական ավանդական բժշկության մեջ՝ հոդացավերի բուժման համար, ինչպիսիք են արթրիտը և բուրսիտը։ Ենթադրվում է, որ օձի յուղի օգտագործումը Միացյալ Նահանգներում կարող է կապված լինել 19-րդ դարի կեսերին երկաթուղու կառուցման մեջ աշխատող չինացիների հետ, ովքեր օրեր շարունակ ֆիզիկական աշխատանք էին անում։ Չինական օձի յուղը կարող է իրական օգուտներ ունենալ, քանի որ օմեգա-3 ճարպաթթվի էիկոզապենտաենաթթվի բարձր կոնցենտրացիան ավելի շատ է, քան սաղմոնինը. շառլատանների կողմից հետագայում վաճառված չախչխիկ օձի յուղը շատ ավելի քիչ քանակությամբ օմեգա-3 է պարունակում ։ Ժամանակակից ուսումնասիրության արդյունքում պարզվել է, որ էրաբու ծովային օձի յուղը զգալիորեն բարելավում է մկների լաբիրինթոսը սովորելու ունակությունը և նրանց լողալու դիմացկունությունը` խոզի ճարպով սնված մկների նկատմամբ ։
Արտոնագրային դեղերը ծագել են Անգլիայում, որտեղ 1712 թվականին արտոնագիր է տրվել Ռիչարդ Ստութոնի պատրաստած էլիքսիրին ։ Միացյալ Նահանգներում դեղերի անվտանգության և արդյունավետության վերաբերյալ դաշնային կանոնակարգեր չեն եղել մինչև 1906 թվականին «Մաքուր սննդի և դեղերի մասին» օրենքի ընդունումը ։ Այսպիսով, գովազդվող արտոնագրային դեղամիջոցների լայն տարածումը՝ առանց հայտնի հատկությունների կամ ծագման, պահպանվել է ԱՄՆ-ում ավելի երկարատև, քան Եվրոպայում։
Արևմտյան ֆիլմերում օձի յուղի վաճառքը վստահության վրա է հենված, ներկայացվում է որպես` վստահության խաղ (confidence trick). շրջիկ վաճառողը պնդում է, որ բժիշկ է (կեղծ հավատարմագրերով), վաճառում է կեղծ դեղամիջոցներ աղմկահարույց մարքեթինգային աժիոտաժով (հիպ-Hype) և պաշտպանված կեղծ գիտական ապացույցներով։ Վաճառքը մեծացնելու համար ամբոխի մեջ մեկը ( վաճառողի «խամաճիկը») հաճախ վկայում է ապրանքի արժեքը՝ փորձելով առաջացնել գնման խանդավառություն։ «Բժիշկը» մնում է քաղաքում, քանի դեռ իր հաճախորդները չեն հասկանացել, որ խաբվել են։ Այս տրոփը կապված է ամերիկյան Վայրի Արևմուտքի հետ։ Այնուամենայնիվ, հայտնի վճիռը, որը հարուցեց ամենաշատ հակասությունները, տեղի է ունեցել 1917 թվականին, երբ հայտնաբերվեց, որ Սթենլիի օձի յուղը իրական օձի յուղ չի պարունակում՝ ստեղծելով այն գաղափարը, որ օձի յուղի շշերը (և դրանց վաճառողները) ըստ էության խարդախություն են ։ Այդ դեպքը տեղի ունեցավ Ռոդ Այլենդում և վերաբերում էր օձի յուղին, որն արտադրվում էր Մասաչուսեթսում` շատ հետո և հեռու Հին Արևմուտքից ։
Բուժումից մինչև շառլատանություն
Կլարկ Սթենլիի Օձի յուղի քսուկը փորձարկվել է Միացյալ Նահանգների կառավարության Քիմիայի բյուրոյի կողմից, որը Սննդի և դեղերի վարչության (FDA) նախորդն էր 1916 թվականին ։ Պարզվել է, որ այն պարունակում է հանքային յուղ, 1% ճարպային յուղ (ենթադրվում է, որ դա ճրագու է), չիլի պղպեղից ստացված կապսաիցին, տորպենտին (բևեկնախեժ/սկիպիդար) և կամֆորա ։ 1916 թվականին, 1906 թվականին Մաքուր սննդի և դեղերի մասին օրենքի ընդունումից հետո, Սթենլիի քսուկը հետազոտվել է Քիմիայի բյուրոյի կողմից և պարզվել է, որ այն խիստ բարձր գին ունի և սահմանափակ արժանիքներ։ Արդյունքում, Սթենլին ենթարկվեց դաշնային քրեական հետապնդման՝ որպես օձի յուղի անվան տակ խարդախ ձևով հանքային յուղ վաճառելու համար։ 1916 թվականին ԱՄՆ Ռոդ Այլենդի շրջանային դատարանում իր նկատմամբ դաշնային դատախազների կողմից հարուցված քաղաքացիական դատավարության ժամանակ Սթենլին հայտարարել է, որ իրեն ներկայացված մեղադրանքները nolo contendere (առանց մրցակցության) են՝ չընդունելով մեղքը ։ Նրա ներման խնդրագիրը ընդունվեց, և արդյունքում նա տուգանվեց $20 ((մոտ $538 2022 թվականին)։
Օձի յուղ տերմինն այդ ժամանակվանից հաստատվել է ժողովրդական մշակույթում՝ որպես դեղորայք վաճառվող ցանկացած անարժեք եփուկի հղում, և իմաստն ընդլայնվել է՝ նկարագրելու խարդախ ապրանքների, ծառայությունների, գաղափարների և գործողությունների, ինչպես օրինակ` անարժեք հռետորաբանությունը քաղաքականության մեջ։ Հետագայում օձի յուղ վաճառողը անգլերենում սովորաբար օգտագործվում է քվակ, հեքստեր կամ շառլատան իմաստներով։
Ժամանակակից ազդեցություններ
Բժշկական փորձագետների կողմից որպես «օձի յուղ» նկարագրված կեղծ առողջապահական արտադրանքները շարունակում են վաճառվել 21-րդ դարում, այդ թվում՝ բուսական դեղամիջոցներ, սննդային հավելումներ, այնպիսի ապրանքներ, ինչպիսիք են տիբեթական երգող թասերը (երբ օգտագործվում են բուժման համար) և բուժումներ, ինչպիսին է հեշտոցային շոգեբաղնիքը ։ Goop ընկերությունը մեղադրվել է իր որոշ առողջապահական արտադրանքներում և առաջարկություններում «օձի յուղ վաճառելու» մեջ ։
COVID-19 համաճարակի ժամանակ չինական Xinhua լրատվական գործակալությունը պնդում էր, որ Shuanghuanglian բուսական արտադրանքը կարող է կանխարգելել կամ բուժել կորոնավիրուսների վարակները՝ խթանելով վաճառքը Միացյալ Նահանգներում, Ռուսաստանում և Չինաստանում։ Այնուամենայնիվ, այս պնդումները գիտական հիմք չունեն ։
Արտաքին հղումներ
Կատեգորիա:Բժշկության պատմություն Կատեգորիա:Բուժում Կատեգորիա:Խարդախություն Կատեգորիա:Օձեր Կատեգորիա:Յուղեր Կատեգորիա:Այլընտրանքային բժշկություն Կատեգորիա:Դեղամիջոցներ
Կուդատկղե
Կուդատկղե (კუდატყე), գյուղ Վրաստանում։ Գտնվում է Շիդա Քարթլի մարզի Քարելի շրջանում ։
Դիրք
Գտնվում է ծովի մակարդակից 650 մետր բարձրության վրա։ Շրջկենտրոն Քարելից հեռու է 9 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Քարելի շրջան
Քսենյա Մարինկովիչ
Քսենյա Մարինկովիչ (Ksenija Marinković, ), կինոյի, հեռուստատեսության և թատրոնի խորվաթ դերասանուհի։
Կենսագրություն
Քսենյա Մարինկովիչը ծնվել է 1966 թվականին Վիրովիտիցայում։ Ավարտել է տեղի ավագ դպրոցը։ Ընդունվել է Զագրեբի դրամատիկական արվեստի ակադեմիա, միաժամանակ, որպես սիրողական արտիստ, հանդես եկել Վիրովիտիցայի թատրոնում ։ Ակադեմիայում ուսանելու տարիներին համագործակցել է Բրանկո Գավելլայի անվան դրամատիկական թատրոնի և Հիստրիոնի թատերախմբի հետ։ Ակադեմիան ավարտելուց հետո մեկ տարի աշխատել է Teatar u gostima-ում, այնուհետև 1989 թվականից աշխատել է Զագրեբի ZKM թատրոնում, որտեղ կերտել է իր կարևորագույն դերերի մեծ մասը։ Բացի թատերական դերերը, հանդես է եկել հեռուստաֆիլմերում և ֆիլմերում :
Ծանոթագրություններ
Կատեգորիա:Խորվաթ դերասանուհիներ Կատեգորիա:Հեռուստատեսային դերասաններ Կատեգորիա:Թատրոնի դերասաններ
Սամանտա Լյուտուեյտ
Սամանտա Լյուտուեյտ (ծննդյան անունը՝ Սամանտա Լուիզ Լյուտուեյտ, ), հայտնի է նաև «Սպիտակ այրի» անունով։
Մահապարտ-ահաբեկիչ Ջերմեյն Լինդզիի (Germaine Lindsay) կինը։
Ջերմեն Լինդսին 2005 թվականին Լոնդոնի ահաբեկչության ժամանակ պայթեցրել էր Լոնդոնի մետրոյի գնացքներից մեկը։ Ահաբեկչությունից հետո Սամանտան մեկնել է Սոմալի, որտեղ միացել է տեղի իսլամիստներին և սկսել է նրանց շարքերը համալրել նոր կողմնակիցներով։
Կենսագրություն
Սամանտա Լյուտուեյտը ծնվել է Էնդրյու և Էլիզաբեթ Լյուտուեյտների ընտանքիում։ Սամանտայի հայրը Հյուսիսային Իռլանդիայում տեղակայված բրիտանական զորագնդի զինծառայող է եղել, որտեղ էլ ծանոթացել է Սամանտայի մոր հետ։ 1994 թվականին Լյուտուեյտի ծնողները բաժանվել են, և նրա ընկերների խոսքերով՝ այդ իրադարձությունից տուժած Լյուտուեյտը հայտնվել է իր մուսուլման հարևանների ազդեցության տակ, որոնց ընտանեկան հարաբերությունները նա ավելի ամուր էր համարում։ 17 տարեկանում Սամանտա Լյուտուեյտը ընդունել է իսլամը, ըստ «The Scotsman» և «The Evening Standard» հաղորդումների՝ Շերաֆիա մուսուլմանական անունը վերցնելով։ Շուտով նա ամուսնացել է Ջերմեյն Լինդզիի հետ, սակայն ամուսնությունը ոչ մի տեղ պաշտոնապես գրանցված չի եղել։
2013 թվականին, ըստ «The Daily Telegraph» թերթի տրամադրած տեղեկատվության, Լյուտուեյտն ամուսնացել է Հաբիբ Սալեհ Ղանիի՝ էթնիկ պակիստանցու և Սոմալիի «Աշ-Շաբաբ» արմատական ահաբեկչական խմբավորման անդամի հետ։ Ավելի ուշ թերթում գրվել է նաև «Աշ Շաբաբ»-ի հրամանատարներից մեկի՝ Հասան Մաալիմ Իբրահիմի հետ հարաբերությունների մասին։ Լյուտուեյտի և նրա երեք երեխաների գտնվելու վայրի մասին տեղեկատվություններն այդ պահին, որոնք հայտնվել էին Զանգվածային լրատվության միջոցներում, չափազանց հակասական էին։ Ի թիվս այլ վայրերի, տեղեկություններ կային, որ Սամանտան երեխաների հետ Տանզանիայում և Սոմալիում է։ Լյուտուեյտը կասկածվում էր Նայրոբիի առևտրի կենտրոնի վրա հարձակմանը մասնակցելու մեջ։
2014 թվականի նոյեմբերի 12-ին ռուսական «Regnum» լրատվական գործակալությունը ինֆորմացիա էր հրապարակել այն մասին, որ «Այդար» գումարտակի դիպուկահար Լյուտուեյտը սպանվել Է Դոնբասում՝ զինված հակամարտության ընթացքում, Ռուսաստանից ժամանած դիպուկահար աշխարհազորայինների կողմից ։ Ավելի ուշ, որպես ապացույց, ներկայացվել է Նատալի Ուեբի անունով  Հարավաֆրիկյան անձնագրի կրկնօրինակը՝ Լյուտուեյտի լուսանկարով, որը, բնօրինակ հոդվածի հեղինակ Ալեքսեյ Տոպորովի պնդմամբ, դիպուկահարը  գտել է սպանվածի իրերի մեջ ։ Տեղեկատվության աղբյուրի անունը չի նշվել։ Մեծ Բրիտանիայի կառավարությունը հայտնել է, որ տվյալներ չունի, որոնք կհաստատեն Լյուտուեյտի՝ Ուկրաինայի տարածքում գտնվելու փաստը։ Հրապարակվել է նաև տեղեկատվություն այն մասին, որ Ուկրաինայի իշխանությունները մեկ միլիոն դոլարի պարգև են խոստացել Լյուտուեյտին սպանած դիպուկահարին բռնելու համար, սակայն Ուկրաինայի իշխանությունների կողմից պաշտոնական հաստատում չի եղել։ Ընդհակառակը, Ուկրաինայի Ազգային անվտանգության ծառայության ներկայացուցիչ Ռոման Վիբրանովսկին հերքել է Ուկրաինայում Լյուտուեյտի գտնվելու մասին տեղեկատվությունը, իսկ «Այդար» գումարտակի հրամանատար Սերգեյ Մելնիչուկը հայտարարել է, որ իրենք ոչ մի «սպիտակ այրիներ» չունեն և չէին կարող ունենալ։ Որպես ավելացում, նրանք պնդել են, որ դա փորձ է եղել «սեպ խրել մեր և մեր բրիտանացի դաշնակիցների միջև» ։
Նոյեմբերի 15-ին զանգվածային լրատվամիջոցներում հայտնվել են Դոնբասում Սամանտա Լյուտուեյտի զոհվելու վարկածի հերքումները ։
Արտաքին հղումներ
Կատեգորիա:Բրիտանացի հանցագործներ Կատեգորիա:Իսլամ ընդունածներ Կատեգորիա:Իսլամ ընդունած քրիստոնյաներ Կատեգորիա:Բրիտանացիներ Կատեգորիա:Անհետ կորած անձինք
Սոնի Լաբու Տանսի
Սոնի Լաբու Տանսի (Sony Lab’ou Tansi, իրական անունը՝ Մարսել Նտսոնի (Marcel Ntsoni, ), կոնգոլեզացի վիպասան, պատմվածքների հեղինակ, դրամատուրգ և բանաստեղծ։ Չնայած այն հանգամանքին, որ նա մահացել է 47 տարեկանում, Տանսին շարունակում է մնալ Աֆրիկայի առավել բեղմնավոր գրողներից և «նոր Աֆրիկյան գրի» հայտնի պրակտիկներից մեկը ։ Նրա «L'Anté-peuplerufr» վեպն արժանացել է Grand prix littéraire d'Afrique noirerufr մրցանակի 1983 թվականին։ Հետագա տարիներին նա ղեկավարել է թատերախումբ Բրազավիլում (Կոնգոյի Հանրապետությունում)։
Կյանք և կարիերա
Ծնվել է 1947 թվականի հուլիսի 5-ին Լեոպոլդվիլից հարավ գտնվող Կիմվաանզա գյուղում (այժմ՝ Կինշասա, Կոնգոյի Դեմոկրատական Հանրապետություն), եղել է ընտանիքի ավագ երեխան։ Սկզբում կրթություն է ստացել տեղական կիկոնգո լեզվով և սկսել է խոսել ֆրանսերեն միայն տասներկու տարեկանում, երբ նրա ընտանիքը տեղափոխվել է Բրազավիլ (Ֆրանսիական Կոնգո)։ Տանսին սովորել է Բրազավիլի կենտրոնական բարձրագույն ուսումնական հաստատությունում, որտեղ սովորել է գրականություն, իսկ 1971 թվականին՝ կրթությունն ավարտելուց հետո, դարձել է Կինդաուբում ֆրանսերենի և անգլերենի ուսուցիչ։ Նույն թվականին նա սկսել է գրել սցենարներ թատրոնի համար և վերցրել է «Սոնի Լաբու Տանսի» կեղծանունը՝ որպես հարգանքի տուրք Չիկայա Ու Տամսիին՝ կոնգոլեզացի գրողին, որը պետության ռեպրեսիվ բնույթի մասին քաղաքական ենթատեքստով բանաստեղծություններ է գրել։
Իր կարիերայի սկզբում Տանսին շարունակել է անգլերեն դասավանդել Պուենտ Նուարի Չիկայա Պիեռ քոլեջում՝ աշխատելով առաջին երկու վեպերի և մի քանի պիեսների վրա։ 1979 թվականին նա հիմնադրել է Ռոկադո Զուլու թատրոնը և իր պիեսները բեմադրել Աֆրիկայում, Եվրոպայում և ԱՄՆ-ում, ինչպես նաև պարբերաբար հանդես է եկել Լիմոժի ֆրանսախոս երկրների միջազգային փառատոնում։
Երկար տարիներ դասավանդելուց հետո Տանսին անցել է պետական աշխատանքի՝ աշխատելով որպես ադմինիստրատոր Բրազավիլ քաղաքի մի քանի նախարարություններում։ 1980-ականների վերջին նա համաձայնության է եկել ընդդիմության առաջնորդ Բեռնար Կոլելասի հետ, որպեսզի ստեղծի Կոնգոլեզական շարժում հանուն ժողովրդավարության և ինտեգրալ զարգացման (MCDDI) քաղաքական կուսակցությունը, որը դեմ է հանդես եկել նախագահ Դենի Սասսու Նգեսսոյի և նրա Կոնգոլեզիայի աշխատանքի կուսակցության կոմունիստական ռեժիմին։ 1992 թվականին Տանսին ընտրվել է պատգամավոր Բրազավիլի Մակելեկելյան շրջանից։ Ըննդիմության քաղաքականությանը մասնակցելու համար զրկվել է անձնագրից 1994 թվականին ։
Շուտով Տանսին հայտնաբերել է, որ վարակված է ՁԻԱՀ-ի վիրուսով, սակայն ուղևորությունների սահմանափակումը թույլ չի տվել նրան արտասահման մեկնել իր և իր կնոջ բուժման համար։ Տանսին մահացել է ՁԻԱՀ-ից 1995 թվականի հունիսի 14-ին՝ կնոջ մահից 14 օր անց ։
Ծանոթագրություններ
Կատեգորիա:Ֆրանսալեզու գրողներ Կատեգորիա:ՁԻԱՀ-ի հետ կապված հիվանդություններից մահացածներ Կատեգորիա:Գրական կեղծանուններով հայտնի հեղինակներ Կատեգորիա:20-րդ դարի գրողներ Կատեգորիա:20-րդ դարի վիպասաններ
Ցանկապատ (մուլտֆիլմ)
«Ցանկապատ» («Забор», «Fence»), խորհրդային նկարված միկրոմետրաժ մուլտիպլիկացիոն ֆիլմ՝ ստեղծված 1967 թվականին ։ Նկարահանվել է Մոնրեալում կայանալիք համաշխարհային ցուցահանդեսում ներկայացվելու համար (Էքսպո-67), որն անցկացվել է «Մարդն ու նրա աշխարհը» կարգախոսով։ Ըստ ցուցադրության պայմանների՝ մուլտֆիլմը տևողությունը չպետք է գերազանցեր մեկ րոպեն ։ Ֆիլմը մեծ հաջողությամբ ցուցադրվել է նաև մուլտիպլիկացիոն ֆիլմերի՝ Անսիում անցկացված միջազգային կինոփառատոնում ։
Սյուժե
Վառ դեղին ներկած բարձր ցանկապատի երկու կողմերում, չտեսնելով մեկը մյուսին, քայլում են միմյանցից շատ տարբեր երկու շներ։ Հոտից զգալով միմյանց ներկայությունը՝ նրանք սկսում են սպառնալից մռլտալ, ապա դաժանորեն հաչել։ Աճող կատաղությունից մոլեգնելով՝ շները հարձակվում են ցանկապատի վրա։ Նրանց հարձակումները գնալով դառնում են ավելի ագրեսիվ։
Հանկարծ ուժեղ դղրդյունով ցանկապատը քանդվում է։ Հակառակորդների միջև այլևս ոչ մի պատնեշ չկա։
Հանկարծ շներից մեկը լռում է՝ հաչոցից հազախեղդ լինելով։ Ընդմիջումը բավական է լինում, որ շները հնարավորություն ստանան միմյանց հոտոտելու և հասկանալու, որ արտաքինից միմյանց նման չլինելու հետ մեկտեղ նրանց միջև սկզբունքային տարբերություններ ու հակասություններ չկան։ Այդ բացահայտումը ժպիտ է առաջացնում նրանց մոտ։ «Նշելով» ցանկապատից մնացած միակ տափակափայտը, որը դրան արձագանքում է կանաչ ընձյուղներով, շները, մտերմաբար ծիծաղելով, հանգիստ ու վստահաբար սկսում են իրենց համատեղ ուղին, որ լուսավորված է փայլող արևով։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:Լև Ատամանովի մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1967 մուլտֆիլմեր Կատեգորիա:Մուլտֆիլմեր շների մասին
Ելենա Ստեպանենկո
Ելենա Գրիգորևնա Ստեպանենկո (Еле́на Григо́рьевна Степане́нко, ), էստրադայի խորհրդային և ռուս արտիստ, դերսանուհի, հումորիստ, հեռուստահաղորդավարուհի, ծաղրանմանակող, երգչուհի։ Ռուսաստանի Դաշնության վաստակավոր արտիստ (1995) ։ Հումորիստ, հեռուստահաղորդավար, ՌՍՖՍՀ ժողովրդական արտիստ Եվգենի Պետրոսյանի նախկին կինը  ։
Կենսագրություն
Ելենա Ստեպանենկոն ծնվել է 1953 թվականի ապրիլի 8-ին Ստալինգրադում (ներկայում՝ Վոլգոգրադ)։ Հայրը՝ Գրիգորի Ստեպանենկոն, փոխել է մի քանի մասնագիտություն. աշխատել է որպես խոհարար ռեստորանում, ինչպես նաև աշխատել է քիմիական գործարանում։ Մայրը՝ Իրինա Ստեպանենկոն, եղել է վարսահարդար։ Ավագ եղբայրը՝ Բորիս Ստեպանենկոն (թաղված է հին Տարուսյան գերեզմանատանը) եղել է «Тарусамежрайгаз»-ի՝ Տարուսայի մասնաճյուղի տնօրենը ։
1970 թվականին Վոլգոգրադի № 67 հանրակրթական դպրոցն ավարտելուց հետո մեկ տարի սովորել է Վոլգոգրադի արվեստի ուսումնարանում ։
1971 թվականին տեղափոխվել է Մոսկվա և ընդունվել Ռուսաստանի թատերական արվեստի համալսարանի երաժշտական ժանրերի դերասանական վարպետության ֆակուլտետ ։
1979 թվականին դարձել է Մոսկվայի էստրադայի թատրոնի դերասանուհի, որտեղ կատարել է դերեր մի քանի ներկայացումներում, ծաղրանմանակել հայտնի դերասանների ու երգել։ Էստրադային բեմ նրան առաջին անգամ տարել է իր առաջին ամուսինը՝ դաշնակահար Ալեքսանդր Վասիլևը, որը նվագակցել է նրան ելույթների ընթացքում ։
1990 թվականին սկսել է նկարահանվել կինոյում։
1995 թվականի հունվարի 27-ին Ելենա Ստեպանենկոն արժանացել է Ռուսաստանի Դաշնության վաստակավոր արտիստի պատվավոր կոչման «արվեստի բնագավառում ունեցած ավանդի համար» ։
Մի շարք այլ հումորիստների հետ Ելենա Ստեպանենկոն դարձել է «Անշլագ» («Аншлаг»), «Голубой огонёк» և «Ծուռ հայելի» («Кривое зеркало») հումարային հայտնի հաղորդումների դեմքը։
Հետագայում կազմակերպել է իր հաղորդումները՝ «Ելենա Ստեպանենկոյի շոու» և «Кышкин дом», որոնք ձևով և ոճով հեռուստատեսային թատերական մանրապատումներ էին, ինչը պահանջում է մանրամասն նախապատրաստություն։ Հաջողություն են ունեցել Ելենա Ստեպանենկոյի «Часики», «Мужики-психи», «Гид по Москве», «Тупая и ещё тупее» և այլ բեմադրություններ։ Մեծ հայտնիություն է ձեռք բերել նրա «Նամակ Բիլ Քլինթոնին» («Письмо Биллу Клинтону», հեղինակ՝ Միխայիլ Զադոռնով) մենախոսությունը՝ նվիրված Բիլ Քլինթոնի և Մոնիկա Լևինսկու միջև տեղի ունեցած սկանդալին։
2015 թվականի մայիսի 25-ին Ելենա Ստեպանենկոն պարգևատրվել է Բարեկամության շքանշանով «հայրենական մշակույթի զարգացման գործում ունեցած ավանդի և բազմամյա բեղմնավոր գործունեության համար» ։
2017 թվականին Ելենա Ստեպանենկոն դարձել է «Ռոսիա 1» ալիքի «Շաբաթ երեկո» («Субботний вечер») հաղորդման հաղորդավարներից մեկը, որտեղ հանդես է գալիս որպես հոգեբան։
Արտաքին հղումներ
Կատեգորիա:Ռուս դերասանուհիներ Կատեգորիա:Խորհրդային դերասանուհիներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Ռուս հաղորդավարուհիներ Կատեգորիա:Ռուս բանաստեղծուհիներ Կատեգորիա:Ռուս երգչուհիներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուսաստանի Դաշնության վաստակավոր արտիստներ Կատեգորիա:Ռուս կինոդերասանուհիներ Կատեգորիա:Ռուս հեռուստատեսային դերասանուհիներ Կատեգորիա:Ռուսաստանի թատերական արվեստի ինստիտուտի շրջանավարտներ Կատեգորիա:Ռուս հաղորդավարներ Կատեգորիա:Ռուս հումորիստներ Կատեգորիա:Բանաստեղծներ այբբենական կարգով
Բաշիր Ռամեև
Բաշիր Ռամեև (Баши́р Исканда́рович Раме́ев, ), խորհրդային գիտնական, գյուտարար, խորհրդային համակարգիչների հիմնադիրներից մեկը, 23 պատենտների (արտոնագրեր) հեղինակ է, այդ թվում ԽՍՀՄ-ում պաշտոնապես գրանցված առաջին պատենտը (1948) ։ Տեխնիկական գիտությունների դոկտոր (1962)։ Ստալինյան մրցանակի դափնեկիր (1954)։ Հայրենական պատերազմի մասնակից։
Կենսագրություն
Ռամեևը ծնվել է Բայմակում, 1918 թվականի մայիսի 1-ին (անձնագրով՝ մայիսի 15) լեռնային ինժեների ընտանիքում ։
1935 թվականին Ռամեևը դարձել է Գյուտարարների համամիութենական հասարակության անդամ, 1937 թվականին ընդունվել է Մոսկվայի էներգետիկայի ինստիտուտ, 1938 թվականին՝ հոր ազատազրկումից հետո, հեռացվել է ինստիտուտից (երկար ժամանակ մնացել է առանց բարձրագույն հաստատության դիպլոմի), երկար տարիներ աշխատանք չի ունեցել։ 1940 թվականին ընդունվել է Կապի կենտրոնական գիտահետազոտական ինստիտուտ որպես տեխնիկ։ Հայրենական մեծ պատերազմի առաջին իսկ օրերից կամավոր մեկնել է ռազմաճակատ, հանդես է եկել ԽՍՀՄ կապի նախարարության գումարտակում, մասնակցել է Կիևի ազատագրմանը։
1944 թվականին ազատ է արձակվել զինվորական ծառայությունից՝ ազգային տնտեսության վերականգնման համար մասնագետների հավաքագրման պատճառով։
Աշխատանքի է ընդունվել ЦНИИ № 108 ակադեմիկ Բերգի ղեկավարությամբ։ 1947 թվականին լսելով «Բի-բի-սի»-ի հաղորդումը ԱՄՆ-ում ստեղծված էլեկտրոնային համակարգչային մեքենայի մասին, Ռամեևի մոտ ցանկություն է առաջանում զբաղվել այդ նոր գիտատեխնիկական ոլորտով։ Բերգի խորհրդով նա դիմում է ԽՍՀՄ ԳԱ թղթակից անդամ Բրուկին և 1948 թվականի մայիսին ընդունվում է ԽՍՀՄ ԳԱ Էլեկտրաէներգետիկ ինստիտուտի լաբորատորիա՝ որպես ինժեներ-կոնստրուկտոր։
1948 թվականի օգոստոսին Իսահակ Բրուկն ու Բաշիր Ռամեևը ներկայացրեցին ԽՍՀՄ-ում առաջին «Ավտոմատ թվային էլեկտրական մեքենաների» նախագիծը։ Ռամեևը ստեղծել է նաև «Ստրելա» համակարգիչը, «Ուրալ» համակարգիչների շարքը։ Փաստը, որ Ռամեևը չուներ բարձրագույն կրթություն, չխանգարեց, որ նա դառնա Պենզայի մաթեմատիկական մեքենաների ինստիտուտի գլխավոր ինժեներ, տնօրենի տեղակալ, որտեղ նա աշխատել է 1955-1968 թվականներին և առանց պաշտպանության ստացել է տեխնիկական գիտությունների դոկտորի աստիճան։
Մահացել է 1994 թվականի մայիսի 16-ին, Մոսկվայում։ Թաղված է Կունցևսկոե գերեզմանատանը։
Արտաքին հղումներ
Կատեգորիա:Հայրենական մեծ պատերազմի մասնակիցներ Կատեգորիա:Խորհրդային գյուտարարներ Կատեգորիա:Խորհրդային գիտնականներ Կատեգորիա:Տեխնիկական գիտությունների դոկտորներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Ռուս գյուտարարներ Կատեգորիա:20-րդ դարի գիտնականներ
Ակիրա (Անիմե)
Ակիրա (アキラ ), մանգա և նրա հիման վրա նկարահանված անիմե, որոնք պատմում են 2019 թվականի իրադարձությունների մասին։ Մանգայի հիման վրա 1988 թվականին նկարահանվել է նաև ֆիլմ, որի ռեժիսորը Օտոմո Կացուհիրոն է։ Այն նկարահանվել է Akira Committee ստուդիայում։